open-index/open-wikipedia-markdown huggingface dataset:
Manuel Fandiño Ricart

**Manuel Fandiño Ricart**, nado en Santiago de Compostela en 1896 e finado na mesma cidade en 1978, foi un militante anarcosindicalista galego. Era irmán de Alfonso e Antonio, tamén militantes anarcosindicalistas e de Coralia e Maruxa, coñecidas en Compostela como "As dúas Marías".

## Traxectoria 
Pintor de santos de profesión, comezou a destacar entre o movemento obreiro compostelán en 1917, cando dirixiu a folga xeral que rematou coa dimisión do alcalde liberal Luís Blanco Rivero, e posteriormente, xunto con Ezequiel Rey Turnes, posibilitou a adhesión de numerosas sociedades de oficio locais á CNT. En 1925 foi elixido Secretario Xeral da Confederación Rexional Galaica, cargo que ocupou até 1930. Durante a Segunda República estivo como secretario liberado da Federación Rexional de Industria Pesqueira, domiciliada en Vigo até 1935 e en Marín até o golpe de Estado do 18 de xullo de 1936 que deu lugar á guerra civil española. O xuíz militar emitiu unha requisitoria para a súa presentación e a de José Santiago Torres, José Paz Freiría, Ezequiel Collazo Ferreira, Germán Rodríguez, Mariano Pintos Diéz, Andrés Cordero Berastegui, Robustiano Collazo Álvarez e Indalecio Rodríguez o 26 de agosto.

Mantívose agochado no seu domicilio até 1945. Ao ano seguinte, coa reconstitución da CRG, foi de novo elixido Secretario, substituíndo ao coruñés Félix Álvarez Arganzúa. Foi detido o 11 de abril de 1947. Foi reclamado polo Xulgado Militar de Vigo en xullo de 1947. Xulgado, foi condenado e pasou cinco anos no cárcere de El Dueso (Santoña).

## Notas 
## Véxase tamén 
### Bibliografía 
*
Guty Cárdenas

**Augusto Azouridas Pinelo**, coñecido como **Guty Cárdenas**, nado en Mérida o 12 de decembro de 1905 e finado na Cidade de México o 5 de abril de 1932, foi un cantante, músico e compositor mexicano acompañante de tríos románticos famosos da época, que foi asasinado con só 26 anos de idade. Acadaron sona as súas interpretación de "Nunca", "Presentimiento" ou "Un rayito de sol".

## Véxase tamén 
### Ligazóns externas 
* Breve biografía e algunhas letras
Chabuca Granda

250px|miniatura|dereita|Estatua de Chabuca Granda

**María Isabel Granda Larco**, máis coñecida como **Chabuca Granda**, nada en Cotabambas en 1920 e finada en Miami en 1983, foi unha cantautora e folclorista peruana. Creou e interpretou un gran número de valses crioulos e valeuse para tal efecto dos ritmos afroperuanos. O seu tema máis coñecido no mundo é "La flor de la canela", reversionada entre outros artistas por María Dolores Pradera.

## Véxase tamén 
### Ligazóns externas 
* Chabuca Granda no programa de TVE 300 Millones
* Biografía da artista
Rafael Cortijo

**Rafael Cortijo**, nado en Santurce en 1928 en finado en 1982, foi un músico portorriqueño de música salsa, bomba e plena.Foi un persoeiro da historia da música latina bailábel e deveu célebre grazas aos seus dotes como percusionista, tendo destreza para o timbal, a conga, o bongó, as maracas e demais instrumentos.

## Discografía 
* "Cortijo En New York"
* "Pa' Los Caseríos"
* "Cortijo Invites You To Dance"
* "Cortijo Y Kako - Ritmos Y Cantos Callejeros"
* "Bienvenido!"
* "Con Las 7 Potencias"
* "Caballo De Hierro"
* "El Sueno del Maestro"

## Véxase tamén 
### Ligazóns externas 
* Vídeo do Youtube - Cortijo y su Combo
* Biografía do artista
Myrta Silva

**Myrta Silva**, nada o 11 de setembro de 1917 e finada o 2 de decembro de 1987, foi unha cantante portorriqueña, compositora e produtora de televisión. Era coñecida cariñosamente como "La Gorda De Oro".

## Traxectoria 
A súa primeira presentación fíxoa cando aínda ao dez anos de idade nun teatro local de Arecibo. Durante a década de 1930, sendo aínda unha rapariga, viaxa xunto coa familia a Nova York e principia alí a traballar en producións musicais nos teatros hispanos locais e nas emisoras de radio. Así entón un importante contrato coa RCA Victor.

En 1939, contáctase co destacado compositor portorriqueño Rafael Hernández, quen foi cativado pola súa voz, e é invitada integrarse ao seu conxunto, Grupo Victoria. Con este grupo, Myrta viaxa por Porto Rico e outros países de América Latina. Contra comezos de 1940, deixou o Grupo Victoria e comezou a traballar coas orquestras de Moncho Usera e Armando Castro, converténdose na artista de gravación coas meirande vendas entre os anos 1947 e 1949.

Nesa mesma década comeza a destacar como compositora, tendo éxito temas como: "Que sabes Tu" ou "Cuando Vuelvas". Moitas das súas inspiracións foron interpretando por outros artistas, como Olga Guillot ou Daniel Santos. Pero é sen lugar a dúbidas, a canción "Chencha la Gamba", a que leva a Silva ao recoñecemento internacional. A súa carreira como cantante progresa e a súa popularidade esténdese máis alá do seu país natal e da comunidade radicada en Nova York. Así, faise célebre en países como Cuba, México, Panamá, República Dominicana, Venezuela ou o Perú.
Jonava

**Jonava** é unha cidade de Lituania que posúe 34.387 habitantes ó bordo do río Neris.

## Poboación 
A poboación está composta por: 90% lituanos, 5% rusos e 5% outras nacionalidades.

## Poboación histórica 

File:Abraomaskulvietispaminklas.jpg
File:JKKC1.jpg
File:Jonavos seniejis laiptai.jpg
File:Santavres fontanai.jpg
File:Jonavos savivaldybe.jpg
Pobo pés negros

Os **pés negros** (en , en lingua siksiká: *pikuni*), son un pobo amerindio asentado en Montana. Moitos dos seus membros viven na actualidade no noroeste de Montana, coa poboación concentrada en Browning. Estímase que contra comezos do século XX había preto de 20.000 e que ese número medrou até 25.000 membros un século máis tarde.

## Notas 
## Véxase tamén 
### Ligazóns externas 
* Páxina oficial dos pés negros
Los Morochucos

**Los Morochucos** foi un grupo crioulo de música folk de orixe peruana. Moitas das súas cancións céntranse na cidade de Lima e mais na vida de campo. A banda estaba conformada por Óscar Avilés, Augusto Ego-Aguirre, e Alejandro Cortez, e pasou á historia coma un dos principais tríos da canción crioula. O grupo estivo activo por trinta anos.

## Discografía 
## Véxase tamén 
### Ligazóns externas 
* Los Morocuchos - Vals "El Plebeyo"
Pacho Galán

**Francisco "Pacho" Galán**, nado en Soledad, Atlántico, o 3 de outubro de 1904 e finado en Barranquilla, o 21 de xullo de 1988, foi un músico e compositor colombiano, célebre por ter sido o creador do merecumbé. Así mesmo, creou máis de 10 ritmos bailábeis.
Economía de San Tomé e Príncipe

Desde 1800, a economía de San Tomé e Príncipe baseouse na agricultura. No tempo da independencia, as plantacións de propiedade dos portugueses ocupaban o 90% das terras cultivables. Logo da independencia, o control destas plantacións pasaron a varias empresas agrícolas estatais, que se foron privatizando co tempo. O cultivo dominante en San Tomé e Príncipe é o cacao, que representa un 95% das exportacións. Outros produtos son a copra, palmeira anana, banana e café.

A produción doméstica é inadecuada para o consumo local, polo que o país importa parte desta comida. O goberno, nos últimos anos, esforzouse en expandir a produción alimenticia e outros grandes proxectos, a meirande parte financiada por doantes estranxeiros.

Ademais da agricultura, a principal actividade económica é a pesca e pequenas industrias do sector alimenticio. As paisaxes das illas teñen un potencial atractivo turístico, e o goberno está tratando de mellorar a infraestrutura do lugar, que ata o momento é precaria. O sector do goberno representa un 11% do emprego.

Coffee Grower.jpg
Sao Tome Monteforte Cocoa Beans Drying 2 (16062855549).jpg
Coconut Picker.jpg
Sao Tome Praia Inhame Harpooned Fish 5 (16248199912).jpg

O país ten reservas de petróleo no seu mar territorial que están sendo pesquisadas en conxunto coa Nixeria.

## Notas
Bobby Robson

**Robert William Robson**, coñecido como **Bobby Robson**, nado en Langley Park (Condado de Durham) o 18 de febreiro de 1933 e finado en Sacriston o 31 de xullo de 2009, foi un xogador e adestrador inglés de fútbol. Entre outros equipos fíxose cargos do FC Barcelona, o FC Porto ou a selección de fútbol de Inglaterra.

## Véxase tamén 
### Ligazóns externas 
* Fundación Bobby Robson
Economía da República Centroafricana

A República Centroafricana é un dos países menos desenvolvidos do mundo cun PIB per cápita de 700 dólares anuais, deficientes comunicacións e un sistema educativo e de formación case inexistente. A maior parte da poboación dedícase á agricultura de subsistencia e a extracción de produtos forestais. A agricultura é responsábel por máis da metade do produto interior bruto. Para o propio consumo cultívase millo, iñame, mandioca e banana. Para exportación cultiva-se café, algodón e tabaco.
thumb|left|Traballador manual
O sector madeireiro, cunha explotación de recursos sen control, constitúe unha parte substancial das exportacións. A extracción mineral, a excepción dos diamantes, ouro e uranio, está inexplorada.

A industria depende do sector mineiro e pequenas empresas; e o sector de servizos é, sobre todo, público. Os recursos enerxéticos propios son escasos e o país depende do exterior, con excepción dalgunhas centrais hidroeléctricas. O petróleo é importado do Camerún.

Os principais factores que dificultan o desenvolvemento do país son súa posición central no continente, sen saída para o litoral, un sistema de transportes deficiente, unha man de obra pouco cualificada, e o legado da falta dunha planificación macroeconómico. A loita entre o goberno e faccións rebeldes é outro complicador para a recuperación económica.

## Notas
Moriya

**Moriya** (守谷市, もりやし, *Moriya-shi*) é un concello da prefectura de Ibaraki no Xapón. Está situado no centro da rexión de Kantō e ao suroeste da prefectura, e na área da provincia histórica de Shimōsa, na parte leste da illa de Honshū. A súa superficie é de 35,63&nbsp;km², a poboación é de 60.251 habitantes (2009) e ten unha densidade de poboación de 1.690 h/km².

O concello de Moriya limita cos concellos de Jōsō, Tsukubamirai, Toride (que son da prefectura de Ibaraki); de Noda e Kashiwa (que son da prefectura de Chiba).
Kusatsu, Shiga

**Kusatsu** (草津市, くさつし, *Kusatsu-shi*) é un concello da prefectura de Shiga no Xapón. Está situado ao sur da prefectura e ao leste da rexión de Kinki, no centro-oeste da illa de Honshū. A súa superficie é de 67,92&nbsp;km², a poboación é de 125.779 habitantes (2009) e ten unha densidade de poboación de 1.850 h/km².

O concello de Kusatsu limita cos concellos de Ōtsu, Rittō e Moriyama.

## Historia 
* 15 de outubro de 1954 - A cidade de Kusatsu foi fundada pola fusión do concello da vila de Kusatsu e cinco concellos de aldeas do distrito de Kurita. 

## Universidades 
* Universidade de Ritsumeikan
** Campus de Biwako-Kusatsu

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kusatsu .
* Sitio web oficial da cidade de Kusatsu .
Wilfrido Vargas

**Wilfrido Radamés Vargas Martínez**, nado o 24 de abril de 1949 en Altamira, é un músico e compositor dominicano coñecido particularmente por popularizar o merengue fóra das fronteiras do seu país.

## Traxectoria 
Con 10 anos comezou os seus estudos na Academia Municipal de Música da súa cidade e aos 12 anos converteuse no solista de viola e trompeta dun pequeno grupo local. A súa carreira comercial comezou coa banda "*Wilfrido Vargas e os seus Beduínos*" cos que gravou o seu primeiro álbum en 1974. Así mesmo, Wilfrido Vargas formou parte da prestixiosa banda de música salsa Fania All Stars, na súa faceta de trompetista.
Konan

**Konan** (湖南市, こなんし, *Konan-shi*) é un concello da prefectura de Shiga no Xapón. Está situado ao sur da prefectura, ao leste da rexión de Kinki e no centro-oeste da illa de Honshū. A súa superficie é de 70,49&nbsp;km², a poboación é de 54.690 habitantes (2009) e ten unha densidade de poboación de 776 h/km².

O concello de Konan limita cos concellos de Yasu, Rittō, Kōka e Ryūō.

## Historia 
A cidade de Konan foi fundada pola fusión de 2 concellos de vilas do distrito de Kōka (*Ishibe* e *Kōsei*) o 1 de outubro de 2004.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Konan .
Economía dos Emiratos Árabes Unidos

[miniatura|left|Edificios en [Dubai, destacándose o Burj Khalifa.]]
Os Emiratos Árabes Unidos teñen unha economía aberta con elevado PIB per cápita e expresivos superavits comerciais. É a segunda máis grande do mundo árabe, despois da de Arabia Saudita.

As actividades económicas tradicionais do país son a recolla de dátiles, de perlas, a cría de camelos e a pesca. Dende os anos 1970 a explotación de petróleo e gas natural son as actividades máis importantes. Os esforzos realizados no sentido de diversificar a economía reduciron a participación do petróleo e do gas natural no Produto interior bruto a só un 25%.

Desde o descubrimento de petróleo nos Emiratos hai máis de 30 anos, o país pasou por unha profunda transformación, dunha rexión de principados empobrecidos no medio do deserto a un país moderno cun alto nivel de vida. O gasto do goberno ampliou a creación de empregos, e a expansión das infraestruturas aumentou a contribución económica do sector privado. En abril de 2004 o país asinou cos Estados Unidos un tratado de comercio e investimento e en novembro do mesmo ano concordou en comezar a negociar un acordo de libre comercio. A pesar disto, as negociacións non seguiron adiante.

A crise financeira global, reducindo o crédito internacional e os prezos dos activos afectou ao país en 2009. O goberno intentou reducir o impacto da crise aumentando os seus gastos e aumentando a liquidez do sector bancario. O Banco Central dos Emiratos e os bancos localizados en Abu Dabi recibiron a parte máis grande dos investimentos.

## Notas
Covas (parroquia)

**San Xoán de Covas** é unha parroquia eclesiástica galega do arciprestado dos Milagres da diocese de Ourense que ten as súas terras e os seus lugares repartidos entre dous concellos: o de Montederramo na comarca da Terra de Caldelas e o de Maceda na comarca de Allariz - Maceda. No ano 2014 tiña 63 habitantes (33 homes e 30 mulleres).

As aldeas de Abeledos, Cadaval, Casar do Mato, Casardansola, Covas, O Peredo, Vidalén, Vigueira de Arriba e A Villeta pertencen ao concello de Montederramo e as do Currelo e A Palela pertencen ao concello de Maceda.

## Véxase tamén 
### Outros artigos 
* Covas, Montederramo
* Covas, Maceda
Óscar Gómez Pérez

**Óscar Gómez Pérez**, nado en Allariz o 24 de xullo de 1968, é un exfutbolista galego. Xogaba na demarcación de defensa.

## Traxectoria 
Óscar comezou a súa carreira deportiva como sub-20 xogando no Arenteiro do Carballiño, debutando nun partido de máxima rivalidade co CD Ourense, conseguindo anotar un dos goles que servirían para obter a vitoria. Posteriormente pasou ao Deportivo da Coruña B para, en 1988 chegar ao primeiro equipo. Máis tarde xogou no CD Ourense e CF Puente para regresar novamente ao Carballiño na tempada 1999-00.

## Véxase tamén 
### Ligazóns externas 
* Datos do xogador en bdfutbol.com
Julio Antonio Elícegui

**Julio Antonio Elícegui Cans**, nado en Castejón, Navarra o 5 de decembro de 1910 e finado na Coruña o 31 de agosto de 2001, foi un futbolista español. Xogaba de dianteiro e foi internacional coa selección española.

## Traxectoria 
Iniciouse en equipos como o Ariñ Sport, CD Azkoyen ou SD Beasain, e na tempada 1930–31 fichou polo Real Unión, debutando en Primeira División. No equipo irunés estivo tres campañas, descendendo a Segunda División ao remate da 1931–32.

En 1934 foi contratado polo Atlético de Madrid, club no que permaneceu até a campaña 1939–40, tempada na que acadou o título de Liga e a Copa Eva Duarte.

Na campaña 1940–41 fichou polo Deportivo da Coruña, co que ascendeu a Primeira División esa tempada, sendo á súa vez o primeiro xogodor do equipo que acadou un gol na máxima categoría, o 28 de outubro de 1941. No club galego estivo até a campaña 1942–43. Posteriormente xogou no Gimnàstic de Tarragona.

### Selección nacional 
Foi internacional coa selección española en 4 ocasións, marcando 6 goles. Xogou 4 partidos amigables seguidos nun prazo de tempo relativamente curto entre abril e maio de 1933.

A súa estrea foi no estadio de Balaídos o 2 de abril de 1933, nun amigable de España contra Portugal (3–0), conseguindo dous goles no seu debut. Despois xogou contra Francia, contra Iugoslavia (marcou outro gol) e a súa despedida foi o 13 de maio dese mesmo ano en Madrid, participando na histórica goleada ante Bulgaria (13–0). Este partido é o da maior goleada da historia da selección española e Elícegui marcou 3 tantos.

Puido participar no Mundial de Italia 1934, pero unha inoportuna lesión cando xogaba co Atlético de Madrid privoulle de ir á cita mundialista.

## Véxase tamén 
### Ligazóns externas 
* Datos do xogador en bdfutbol.com
Emerson Moisés Costa

**Emerson Moisés Costa**, nado en Río de Xaneiro o 12 de abril de 1972, é un exfutbolista brasileiro. Xogaba de centrocampista.

## Traxectoria 
Emerson comezou a súa andaina xogando en Portugal para o equipo lisboeta de Os Belenenses durante as tempadas 1992-94, militando posteriormente no FC Porto na campaña 1994-96, conseguindo aquí dous títulos de liga. Despois foi traspasado ao Middlesbrough inglés, onde militou a tempada 1997-98, pasando posteriormente ao CD Tenerife, equipo con que descendería á Segunda División. No ano 2000 foi contratado polo Deportivo da Coruña, ao que se incorporou e finalmente entrou nos plans do adestrador Javier Irureta para formar parte do cadro de 27 xogadores inscritos para a Champions League. Durante a súa etapa no Deportivo conseguiría a Supercopa de España. En agosto de 2002 foi transferido ao Atlético de Madrid.

## Véxase tamén 
### Ligazóns externas 
* Datos do xogador en bdfutbol.com 
* Perfil en zerozerofootball.com
Antonio Molinos

**Antonio Molinos Marcote**, nado na Coruña o 12 de marzo de 1967, é un exfutbolista galego. Xogaba de centrocampista.

## Traxectoria 
Molinos incorporouse ás filas do Deportivo da Coruña en 1988, procedente do Bergantiños FC. Na súa primeira tempada como branquiazul non participou en ningún partido de liga, disputando tan só 8 nas dúas seguintes campañas. Na tempada 1990–91 conseguiu o ascenso á Primeira División.

## Véxase tamén 
### Ligazóns externas 
* Datos do xogador en bdfutbol.com
Luizão

**Luiz Carlos Bombonato Goulart**, coñecido como **Luizão**, nado o 14 de novembro de 1975 en Rubinéia, é un exfutbolista brasileiro. Xogaba de dianteiro e foi internacional coa selección brasileira.

## Palmarés 
;Paraná
* Campionato Paranaense: 1993

;Palmeiras
* Campionato Paulista: 1996

;Vasco da Gama
* Campionato Carioca: 1998
* Copa Libertadores de América: 1998
* Torneo Rio-São Paulo: 1999

;Corinthians
* Campionato Paulista: 1999, 2001
* Campionato Brasileiro: 1999
* Mundial de Clubs da FIFA: 2000

;São Paulo
* Campionato Paulista: 2005
* Copa Libertadores de América: 2005

;Flamengo
* Copa do Brasil: 2006

;Selección brasileira
* Medalla de bronce nas Olimpiadas de Atlanta 1996: 1996
* **Copa do Mundo: 2002**
Gueral

**San Martiño de Gueral** é unha parroquia eclesiástica galega do arciprestado de Ourense-Norte na diocese de Ourense que ten as súas terras e os seus lugares repartidos entre dous concellos: o da Peroxa e o de Coles. No ano 2014 tiña 76 habitantes , deles 36 eran homes e 40 eran mulleres, o que supón un descenso de 28 habitantes con relación ao ano 2007.

As aldeas de Alemparte, O Conchouso, Corvelle, Gueral e Vilar de Corvelle pertencen ao concello da Peroxa; e a de Moure pertence ao concello de Coles.

## Véxase tamén 
### Outros artigos 
* Gueral, A Peroxa
* Gueral, Coles
William Cavendish

**William Cavendish**, coñecido como o **4º duque de Devonshire**, nado o 8 de maio de 1720 e finado o 2 de outubro de 1764, foi o Primeiro Ministro do Reino Unido entre o 1756 e o 1757.
Miloš Hrstić

**Miloš Hrstić**, nado en Rijeka o 20 de novembro de 1955, é un exfutbolista e actual adestrador de fútbol croata. Xogaba de defensa e foi internacional coa selección iugoslava.

## Traxectoria 
Formado na canteira de NK Rijeka, xogou no equipo croata (daquela Iugoslavia) durante dez anos até a campaña 1984–85, cando foi traspasado.

Na tempada 1985–86 foi contratado polo Deportivo da Coruña, adestrado por Jesús Aranguren en Segunda División. No club galego permaneceu unha campaña, compartindo posición na defensa con xogadores como Antonio Dacosta, Silvi, Richard Moar ou Mauri.

Na tempada 1987–88 xogou no Olimpija Ljubljana.

### Selección nacional 
Participou coa selección iugoslava no Mundial de Fútbol España 1982.

## Véxase tamén 
### Ligazóns externas 
* Datos do xogador en bdfutbol.com 
* Perfil do xogador en reprezentacija.rs
Túnel do Mont Blanc

O **túnel de Mont Blanc** é un túnel nos Alpes, que une por estrada Francia con Italia, baixo o Mont Blanc.

As dúas cidades máis famosas preto do túnel son Chamonix (Alta Savoia, Francia) e Courmayeur (Val de Aosta, Italia). Comezado en 1957 e rematado en 1965, o túnel de 11,6&nbsp;km de longo e 8,6 m de ancho discorre baixo a montaña entre estas dúas cidades. É unha das principais rutas de transporte transalpinas, particularmente para Italia, que confía nela para transportar ata un terzo das súas mercadorías cara ao norte de Europa.

## Accidentes 
O 24 de marzo de 1999 un camión belga incendiado no túnel causou unha das traxedias automobilísticas máis grandes de Europa. O lume, por mor de estar no interior do túnel, propagouse moi rapidamente incinerando todo o combustible que ía atopando ao seu paso.

Provocouse un incendio de enormes proporcións, foron 53 horas de combate ao lume. Faleceron 39 persoas, a gran maioría carbonizadas dentro dos seus automóbiles, outras tratando de escapar a pé.

## Peaxes 
O paso polo túnel está suxeito a peaxe. O prezo da peaxe difire de Italia a Francia, debido aos seus diferentes tipos de IVE.

**Peaxes do túnel do Mont Blanc do lado francés en 2024**

**Peaxes do túnel do Mont Blanc do lado italiano en 2024**

## Notas 
## Véxase tamén
### Ligazóns externas
*Páxina oficial
Harold Macmillan

**Maurice Harold Macmillan** (1894-1986) editor de libros, foi o primeiro Ministro do Reino Unido entre 1957 e 1963.
Ashraf Khan

**Ashraf Khan** (morto en 1729) foi un gobernante da dinastía Hotaki, paxto da tribo ghilzai, accedeu ó trono de Persia en 1725 despois da morte de seu tío Mir Mahmud Hotaki. Baixo o seu reinado o poder dos Hotaki declinou baixo a presión dos otománs, os rusos e as forzas persas.

Ashraf resistiu o ataque dos rusos e os otománs. Derrotou os otománs nunha batalla preto de Kermanshah o que conduciu ó establecemento de negociacións coa Sublime Porta que se cancelaron pola insistencia dos representantes de Ashraf en que este debía ser recoñecido califa do leste mentres o sultán seríao do oeste. A pesar da irritación dos otománs asinouse un tratado de paz en setembro de 1727 en Hamadan.

En setembro de 1729 as forzas do rebelde Nadir Qoli Beg, coñecido máis tarde como Nadir Shah, derrotaron a Ashraf Khan na batalla de Damghan, na retirada dos afgáns morreu Ashraf Khan a mans dos baluchis. A súa morte supuxo o final da dinastía Hotaki.
Ryūgasaki

**Ryūgasaki** (龍ケ崎市, りゅうがさきし, *Ryūgasaki-shi*) é un concello da prefectura de Ibaraki no Xapón. Está situado no centro da rexión de Kantō e ao suroeste da prefectura, na área da provincia histórica de Shimōsa, na parte leste da illa de Honshū. A súa superficie é de 78,20&nbsp;km², a poboación é de 79.204 habitantes (2009) e ten unha densidade de poboación de 1.010 h/km².

O concello de Ryūgasaki limita cos concellos de Toride, Tsukubamirai, Tsukuba, Ushiku, Inashiki, Kawachi e Tone.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Ryūgasaki .
* Sitio web oficial da cidade de Ryūgasaki .
Nereto

**Nereto** é unha concello italiano da provincia de Teramo, na rexión dos Abruzos. Ten 4.993 habitantes (en 2008) e esténdese por unha área de 7&nbsp;km², cunha densidade de poboación de 692 hab/km².

Fai fronteira cos concellos de: Controguerra, Corropoli, Sant'Omero e Torano Nuovo.

## Véxase tamén 
### Ligazóns externas
*Páxina oficial do concello
Petite Terre

**Petite Terre** é un grupo de illas que pertencen ao departamento de ultramar francés de Guadalupe, situadas no mar Caribe. O seu nome en Francés Îles de la Petite-Terre literalmente significa "Illas da Terra Pequena", consisten en 2 pequenas illas Terre de Bas (ou "Terra Baixa") e Terre de Haut (ou "Terra Alta") localizadas aproximadamente a 10&nbsp;km ao sueste da illa de Grande-Terre, e ao sur de La Désirade. Foron chamadas así en constraste co nome que recibiu a moito maior en tamaño e veciña Grande-Terre. A súa superficie combinada é de apenas 1´70 km².

## Historia 
A pequena illa da petite terre ten unha superficie de 150 hectáreas e posúe o faro máis antigo de Guadalupe, alcanzando un máximo de 35 m sobre o mar, foi descuberta por Cristovo Colón, pero non foi ocupada por colonos ata o século XVIII debido á falta de auga. Debe terse en conta, con todo, que os arauaques e os caribes foron os primeiros en ocupar a illa entre os anos 500 e 1500. A economía xiraba en torno á agricultura, a pesca, o comercio e o algodón, isto foi posible grazas ao almacenamento da auga de choiva en cisternas.

## Véxase tamén 
* Marie-Galante
* La Désirade
* Les Saintes

## Ligazóns externas
* Páxina oficial
Controguerra

**Controguerra** é un concello italiano da provincia de Teramo, na rexión dos Abruzos. Ten 2.491 habitantes (en 2006) e esténdese por unha área de 22&nbsp;km², cunha densidade de poboación de 113 hab/km².

Fai fronteira cos concellos de: Ancarano, Colonnella, Corropoli, Monsampolo del Tronto (AP), Monteprandone (AP), Nereto, Spinetoli (AP) e Torano Nuovo.

## Cidades irmás
*border|20px|Polonia Połczyn-Zdrój (desde 2003)

## Véxase tamén
### Ligazóns externas
*Páxina oficial do concello
Colonnella

**Colonnella** é un concello italiano da provincia de Teramo, na rexión dos Abruzos. Ten 3.495 habitantes (en 2007) e esténdese por unha área de 21 km², cunha densidade de poboación de 166 hab/km². 

Fai fronteira cos concellos de: Alba Adriatica, Controguerra, Corropoli, Martinsicuro e Monteprandone (AP).

## Véxase tamén
### Ligazóns externas
*Páxina oficial do concello
Corropoli

**Corropoli** é un concello italiano da provincia de Teramo, na rexión dos Abruzos. Ten 4.418 habitantes (en 2008) e esténdese por unha área de 21&nbsp;km², cunha densidade de poboación de 210 hab/km².

Fai fronteira cos concellos de: Alba Adriatica, Colonnella, Controguerra, Nereto, Sant'Omero e Tortoreto.

## Véxase tamén
### Ligazóns externas
* Páxina oficial do concello
Star Trek (filme)

***Star Trek*** é un filme de ciencia ficción de 2009 dirixido por J. J. Abrams, con guión de Roberto Orci e Alex Kurtzman, produción de Damon Lindelof e Bryan Burk ademais do propio Abrams, e distribuído por Paramount Pictures. É o décimo primeiro filme baseado no universo Star Trek creado por Gene Roddenberry e nel aparecen os personaxes da serie de televisión orixinal de Star Trek como o doutor Leonard McCoy ("Bones"), o oficial de comunicacións Uhura, o enxeñeiro Montgomery Scott, o temoneiro Hikaru Sulu e o oficial mozo Pavel Chekov.

A intriga do filme céntrase na primeira misión común de James T. Kirk (Chris Pine) e Spock (Zachary Quinto) no USS Enterprise para combater a Nero (Eric Bana), un romulano que procedo do futuro que se enfronta á Federación de Planetas Unidos ameazando con destruír todos os seus planetas.

O desenvolvemento do filme comezou en 2005, pretendíase ser fiel ó canon de Star Trek pero modernizando a produción, introdución elementos dalgunhas das novelas e modificando a historia con viaxes no tempo a filmación realizouse entre o 25 de decembro de 2007 e marzo de 2008 e a estrea foi o 7 de maio de 2009 en Australia, recadando máis de 76 millóns de dólares na primeira semana.

## Sinopse 
Historia de como se coñeceron o capitán Kirk e Spock. Todo está preparado para a viaxe inaugural da nave máis moderna que xamais existiu: a USS Enterprise. A súa tripulación ten unha importante misión: atopar un xeito de deter ó malvado Nero (Eric Bana), que movido pola vinganza ameaza a toda a humanidade. Pero o destino da galaxia está en mans de dous rivais que naceron en mundos diferentes. Un deles, Tiberio James Kirk (Chris Pine), un rapaz dunha granxa de Iowa que busca emocións, é un líder nato na busca dunha causa. O outro, Spock (Zachary Quinto), que creceu no planeta Vulcano, é un paria debido á súa parte medio humana. Mais Spock é tamén un brillante e decidido estudante. A tripulación da USS está liderada polo Capitán Christopher Pike (Bruce Greenwood). Tamén están o Oficial Médico, Leonard "Bones" McCoy (Karl Urban); o home que pasará a ser o enxeñeiro xefe do buque, Montgomery "Scotty" Scott (Simon Pegg); a oficial de comunicacións Uhura (Zoe Saldana); o experimentado Timonel Sulu (John Cho) e o rapaz de 17 Chekov (Anton Yelchin).

## Personaxes 
* Chris Pine como James T. Kirk
** Jimmy Bennett como Kirk de neno
* Zachary Quinto como Spock
** Jacob Kogan como Spock de neno
* Leonard Nimoy como Spock de vello
* Karl Urban como Dr. Leonard "Bones" McCoy
* Zoe Saldana como Nyota Uhura
* Simon Pegg como Montgomery "Scotty" Scott
* John Cho como Hikaru Sulu
* Anton Yelchin como Pavel Chekov
* Eric Bana como Capitán Nero
* Bruce Greenwood como Christopher Pike
* Rachel Nichols como Gaila

## Galardóns e nomeamentos 
* 2009: Oscar: Mellor maquillaxe. 4 nomeamentos.
* 2009: 2 nomeamentos ós Premios BAFTA: Mellor son e efectos especiais visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
Megan Fox

miniatura|150px|Megan Fox na entrega dos premios da Hollywood Life Magazine.
**Megan Denise Fox**, nada o 16 de maio de 1986 en Rockwood (Tennessee), é unha actriz e modelo estadounidense.

## Traxectoria 
Despois dunha exitosa carreira como modelo, Fox comezou a súa carreira de actriz en 2001 cun papel secundario como Brianna Wallace in Holiday in the Sun con Mary Kate Olsen e Ashley Olsen. Fox foi tamén actriz convidada en varias series de televisión como What I Like About You, Two and a Half Men e The Help e actriz secundaria en Ocean Ave e Hope and Faith.

En 2004 Fox comezou a súa carreira cinematográfica con *Confessions of a Teenage Drama Queen* con Lindsay Lohan. Outros filmes na súa carreira son Crimes of Fashion (2004, TV), *Nova York para principiantes* (2008) e Whore (2008). O papel máis destacado na súa carreira foi o de Mikaela Banes no filme Transformers de 2007, tamén apareceu na súa secuela Transformers: Revenge of the Fallen. Outros filmes seus, aínda sen estrear, son Jennifer's Body, Jonah Hex e The Crossing.

## Véxase tamén
Encrucillada

***Encrucillada, Revista galega de pensamento cristián***, é unha revista bimestral, editada pola Asociación Encrucillada, que apareceu en 1977 (daquela editada por SEPT). O seu primeiro director foi o teólogo e académico Andrés Torres Queiruga. Nunha etapa intermedia, a Asociación Irimia (que edita outra revista, *Irimia*) foi a responsable da edición, permanecendo estable a liña editorial. Actualmente é dirixida por Pedro Castelao, teólogo e profesor da Universidade Comillas, mentres que Torres Queiruga preside a Asociación Encrucillada que publica actualmente a revista.

*Encrucillada* defínese como "revista galega de pensamento cristián", e aínda que está especializada na temática teolóxica e relixiosa, publica tamén artigos relacionados coa realidade cultural, política e sociolóxica galega. Así, á parte dos artigos específicos en torno a estes temas, cada número inclúe tres crónicas de actualidade: política, cultural e relixiosa. Tamén publica recensións de libros.
## Notas
## Véxase tamén 
### Bibliografía 
* 
* 
* 
* 
### Outros artigos 
* *Logos*
* Lista de publicacións impresas da provincia da Coruña
### Ligazóns externas 
* Sitio web de *Encrucillada*
ITV1

**ITV1** é a primeira e principal canle de televisión privada do Reino Unido, operada pola rede de televisións rexionais privadas Independent Television - ITV, e que comezou a operar o 22 de setembro do 1955, sendo a emisora de televisión privada máis antiga do Reino Unido e a terceira máis antiga en Europa, despois de TMC Monte Carlo e RTL9.

A canle referíase como **"ITV"** ata o ano 2001, cando o seu nome sufriu unha pequena modificación para ser chamada **"ITV1"**, en concordancia coa segunda canle da rede ITV, **ITV2** (lanzada no 1998).

Ata o 28 de outubro do 2002, a canle referíase tamén polo nome rexional da franquía que subministraba os programas da ITV nas distintas rexións respectivas. A partir de entón, en Inglaterra e Gales, o nome da canle pasou a ser chamada soamente **ITV1**. Porén, en Escocia, Irlanda do Norte e as Illas da Canle conservaron os nomes rexionais: **STV (Scottish Television)** en Escocia, **UTV (Ulster Television)** no Ulster, e **Channel Television** nas Illas da Canle.

A súa programación é dun carácter comercial, con programas de éxito como as telenovelas *Coronation Street* (que leva en antena dende o 1960) e *Emmerdale* (que leva en antena dende o 1972), e o drama policial *The Bill* (que leva en antena dende o 1984).

Outros programas de éxito na ITV1 inclúen: *The X Factor* (*O Factor X*), *Dancing On Ice* (*Bailando Sobre Xeo*), ''Ant and Dec's Saturday Night Take Away*, *I'm A Celebrity Get Me Out Of Here!*, *You've Been Framed*, *This Morning*, *Heartbeat* e *The Royal*.

Esta é a canle de televisión que no seu día tamén deu vida á famosa serie de Rowan Atkinson *Mr. Bean''.

## Véxase tamén
### Outros artigos
* Independent Television - ITV
### Ligazóns externas
* Sitio Oficial
Grande-Terre

miniatura|As Illas Petite Terre aparecen a 10 km ao sueste da illa de Grande-Terre. Grande-Terre foi chamado así en contraste con estas dúas pequenas illas.
**Grande-Terre** () é a segunda das dúas maiores illas do departamento de ultramar francés de Guadalupe. Malia que o seu nome significa literalmente en francés *"Terra Grande"* é menor que Basse-Terre. Isto débese a que o seu nome foi dado en contraste coas moito máis pequenas illas Petite Terre (Illas "Terra Pequena"), dúas pequenas illas situadas a uns 10&nbsp;km ao sueste da Grande-Terre. Está separada da súa irmá máis vella, Basse-Terre, por unha estreita canle chamada **Rivière Salée**.

## Características 
A illa ten unha superficie de 586´68&nbsp;km². No censo de 2006 a poboación de Grande-Terre era 197 603 habitantes que viven en 10 comunas (municipios). A densidade de poboación era de 337 habitantes por km². As comunas máis poboadas son, en orde descendente da poboación, Les Abymes (parte da área urbana de Pointe-à-Pitre), Le Gosier (parte da zona urbana de Pointe-à-Pitre), Pointe-à-Pitre (parte da zona urbana de Pointe-à-Pitre), Le Moule, Sainte-Anne e Morne-à-l'Eau.

Grande-Terre está rodeado de arrecifes de coral e a propia illa é unha meseta de pedra calcaria. A súa superficie é unha serie de outeiros, praias de area branca e cantís. As praias da illa compóñense de dous tipos de areas, brancas e negras, así como as praias de area dourada. Das dúas illas, Grande-Terre é o fogar da maioría das granxas e centros turísticos de guadalupe.

Pointe de la Grande Vigie, en Grande-Terre, é o punto máis setentrional de Guadalupe. Ao leste atópase La Désirade, e ao sur Marie-Galante

## Galería de imaxes 

Ficheiro:grande terre.jpg | Illa Grande-Terre (parte superior dereita) desde o espazo, de setembro de 1994. O Norte está cara á parte superior esquerda nesta vista
Ficheiro:Pointe-à-Pitre sous-préfecture.jpg|Pointe-à-Pitre, a cidade máis importante 
Ficheiro:La Désirade.JPG|Praia de Grande-Terre
Ficheiro:Pointedeschateaux.jpg|A Punta dos Castelos 
Ficheiro:Guadeloupe Grande-Vigie.JPG|Punta de La Grande Vigie 

miniatura|left | 800px | Panorama da Pointe da Grande Vigie no norte de Grande-Terre, Guadalupe

## Notas 
## Ligazóns externas
Robert Pattinson

**Robert Douglas Thomas Pattinson**, nado en Londres o 13 de maio de 1986, é un actor, modelo e músico inglés.

## Traxectoria 
A súa nai era modelo dunha axencia e seu pai era importador de automóbiles norteamericanos. Comezou actuando no teatro afeccionado ós 15 anos na Barnes Theatre Company. Realizou unha versión de afeccionados de *Macbeth* no Old Sorting Office Art Centre e entre os 12 e os 16 anos foi tamén modelo.

Coñecido polo seu papel de Edward Cullen no filme *Twilight*, adaptación da novela homónima de Stephenie Meyer e polo papel de Cedric Diggory en *Harry Potter e o Cáliz de fogo*, o cuarto filme na serie inspirada nos libros de J. K. Rowling.

## Filmografía
Niedereschach

**Niedereschach** é unha cidade alemá do distrito de Schwarzwald-Baar no estado de Baden-Württemberg, de 5.887 habitantes.

Niedereschach ten catro barrios:
* Niedereschach
* Kappel
* Schabenhausen
* Fischbach

Ao norte Niedereschach limita con Horgen; ao sur Niedereschach linda con Obereschach e Weilersbach e ao oeste con Königsfeld.

Niedereschach está irmandada con Arzúa, onde hai unha rúa adicada a Niedereschach e, en reciprocidade, hai unha praza co nome de Arzúa en Niedereschach.
Melchiorre Delfico

**Melchiorre Delfico**, nado en Teramo o 1 de agosto de 1744 e finado na mesma vila o 2 de xuño de 1835, foi un economista, filósofo, político e numismático napolitano.

## Traxectoria 
Delfico naceu en Teramo, na rexión dos Abruzos (entón no Reino de Nápoles) e foi educado en Nápoles. 
	
Adicouse especialmente ao estudo da xurisprudencia e da economía política, e as súas numerosas publicacións exerceron unha grande influencia práctica na corrección e extinción de moitos abusos. 

Caída a República Partenopea pasou sete anos exiliado na República de San Marino, que en 1802 lle recoñeceu a súa cidadanía. Posteriormente, en virtude de Xosé Bonaparte Delfico fíxose conselleiro de Estado, cargo que ocupou até a restauración de Fernando IV, cando foi nomeado presidente da comisión dos arquivos, da que se xubilou despois de 1825.

Parallelamente, nos inicios da década de 1780 apaixonouse polo coleccionismo, en particular de libros antigos e de moedas romanas e da época prerromana.

## Obras 
Entre as súas obras máis importantes están:

**Saggio filosofico sul matrimonio* (1774).
**Memoria sul Tribunale della Grascia e sulle leggi economiche nelle provincie confinanti del regno* (1785), que conduciu á abolición en Nápoles das máis irritantes e absurdas restricións en canto á venda e exportación de produtos agrícolas.
** Riflessioni su la vendita dei feudi* (1790) e *Lettera a Sua Ecc. sig. Duca di Cantalupo*, que levou á supresión dos dereitos feudais sobre os bens raíces e a súa venda.
**Ricerche sul vero carattere della giurisprudenza Romana e dei suoi cultori* (1791) e ''Pensieri sulla Istoria e su l'incertezza ed inutilità della medesima* (1806), ambos sobre a historia temperá de Roma.
**Della antica numismatica della città di Atri nel Piceno con un discorso preliminare su le origini italiche.* Teramo, Angeletti (1824). 

## Notas 
## Véxase tamén 
### Bibliografía 
* Mozzetti, F. *Degli studii, delle opere e delle virtù di Melchiorre Delfico''. Tersamo. 1835.
Robert Banks Jenkinson

**Robert Banks Jenkinson, 2º Conde de Liverpool**, nado en 1770 e finado en 1828, foi un político e o primeiro ministro do Reino Unido entre 1812 e 1827.
Władysław Grabski

**Władysław Dominik Grabski**, nado en 1874 e finado en 1938, foi un economista, historiador e político, amais de primeiro ministro de Polonia.

## Traxectoria 
Foi primeiro ministro do seu país en dúas ocasións: en 1920, e entre o 1923 e o 1925. El propuxo a reforma monetaria da Segunda República de Polonia. O seu irmán Stanisław Grabski era tamén economista e político.

Grabski naceu en Borovo, en Gmina Bielawy, Polonia (entón parte do Imperio Ruso). Estudou Ciencias Políticas no Instituto de Estudos Políticos de París e Historia na Universidade de París.
Stickney (cráter)

O **cráter Stickney** é o cráter máis grande da lúa de Marte, Fobos. Esta localizado a 5°S 55°E en Fobos e ten 9 km de diámetro, ocupando así unha boa porción da superficie da lúa.

Foi nomeada deste xeito en honra á matemática Chloe Angeline Stickney Hall, a muller do descubridor de Fobos, Asaph Hall. En 1878 Hall escribiría que probablemente tería abandonado a busca dos satélites de Marte de non ser polo apoio da súa muller. O cráter foi nomeado no 1973, baseándose en imaxes do Mariner 9 , polo comité de nomenclatura da UAI encabezado por Carl Sagan.
[miniatura|Cráter Stickney, imaxe tomada pola sonda [Mars Reconnaissance Orbiter en marzo do 2008]]
Stickney ten un cráter dentro del, do redor de 2&nbsp;km, resultado dun impacto posterior. No 2006 déuselle o nome de Limtoc, unha das personaxes das viaxes de Gulliver.

E posible que Stickney poida ser visto dende Marte a simple vista. Esta localizado no medio da cara oeste de Fobos, visto dende Marte.

## Galería 

Ficheiro:Phobos Full.png|O cráter Stickney (á esquerda), con fisuras irradiando dende o cráter
Ficheiro:Stickney PIA01333.jpg|Stickney arriba dentro a parte soleada, imaxe da sonda Mars Global Surveyor
Ficheiro:phobos-viking1.jpg|Montaxe de 3 imaxes separadas tomadas pola Viking 1 o 19 de outubro do 1978.

## Notas 
## Véxase tamén 
### Outros artigos 
* Deimos (lúa)

### Ligazóns externas 
* Flight around Phobos (animación)
* Fotos en gran resolución de Stickney
Catena

[miniatura|320px|dereita|A [Enki (catena)|catena Enki é unha cadea de cráteres de impacto en Ganímedes, causado posiblemente por un cometa fragmentado. A imaxe cobre unha área duns 190 quilómetros de ancho. Imaxe da NASA]]

En astronomía, unha **catena** é unha cadea de cráteres de impacto sobre a superficie dun corpo astronómico, coma o especifica a Unión Astronómica Internacional na súas regras de nomenclatura planetaria.

Pénsase que as catenas son producidas polo impacto dun corpo que foi fragmentado por forzas gravitatorias, nunha cadea de corpos menores que seguen aproximadamente a mesma traxectoria, ou por actividade volcánica, ou tamén poden ser cráteres secundarios dun impacto maior. Un exemplo é o impacto contra Xúpiter do cometa Shoemaker-Levy 9. Durante as misións do programa Voyager a Xúpiter, foron detectadas 13 catenas en Calisto e 3 en Ganímedes.

Téñense atopado cadeas de cráteres na Lúa, a miúdo radiando de cráteres máis grandes, polo que se cre que poidan tratarse de impactos secundarios producidos polo material expulsado no intre da colisión, ou por actividade volcánica produto da fisura resultante.

## Notas
Brescia

**Brescia** (*Brèsa* en dialecto bresciano - pronunciado tamén como *Brèha* nalgunhas zonas da provincia) é un concello italiano de preto de 190.000 habitantes, capital da provincia homónima. Trátase da segunda cidade da rexión por número de habitantes. Coñécese tamén como ''la Leonessa d'Italia'', segundo o apelativo atribuído a Giosuè Carducci. A cidade está situada no fondo do val denominado Val Trompia.

## Historia 
Desde a antiga cidade de Brixia, Brescia foi un centro rexional importante desde tempos prerromanos e numerosos monumentos romanos e medievais preserváronse, entre os cales está o seu castelo.

### Industria 
A cidade atópase no centro da terceira área industrial máis grande do país, concentrada en enxeñaría mecánica, automobilística e maquinaria (accesorios de automóbil, medios de transporte, armas), industria téxtil e alimentación. As súas compañías son de mediano e pequeno tamaño, moitas veces empresas familiares. O sector financeiro tamén dá moito emprego á rexión, así como o turismo, debido á proximidade do lago de Garda, o lago de Iseo e os Alpes.

## Cidades irmás 
* 20px|border Querétaro, México
* 20px|border Belén, Palestina
* 20px|border Darmstadt, Alemaña
* 20px|border Logroño, España
* 20px|border Shenzhen, China

## Véxase tamén 
### Ligazóns externas 
* Páxina oficial do Concello
Deadpool

**Deadpool** é unha personaxe de banda deseñada, co verdadeiro nome de** Wade Winston Wilson**, caracterizado coma un mercenario ou antiheroe  que aparece en historietas publicadas por Marvel Comics, orixinalmente na serie X-Men pero tamén nos últimos anos noutras series Marvel. Creado polo debuxante Rob Liefeld e o guionista Fabian Nicieza, Deadpool apareceu por primeira vez en *The New Mutants* nº 98, en febreiro de 1991.

Deadpool é un mercenario que usa alta tecnoloxía e que como Wolverine, é un produto de Weapon X, un programa paramilitar clandestino que realizou o goberno canadense. Orixinalmente un adversario dos New Mutants, despois coñecidos como X-Force, e aparecía primariamente neses títulos. Despois apareceu en dúas series limitadas, *Sins of the Past* e *The Circle Chase* e en 1997 apareceu a súa propia serie, inicialmente escrita por Joe Kelly e que se mantivo ata o número 69. En 2002 apareceu na secuela Agent X e en 2004 en Cable & Deadpool que chegou ós 50 números (febreiro de 2008). En setembro de 2008 volveu de novo como serie independente.

Personaxe irritable e falangueiro, leva o sobrenome de **The Merc with a Mouth** (literalmente o mercenario cunha boca que se pode traducir como mercenario lareta), e ten a autoconciencia de ser un personaxe de ficción. O actor Ryan Reynolds interpretou a Wade Wilson no filme de 2009 X-Men Origins: Wolverine.

## Véxase tamén 
### Outros artigos 
* *Deadpool (filme)*
Kushiro, Hokkaido

**Kushiro** (釧路市, くしろし, *Kushiro-shi*) é unha cidade e concello da subprefectura de Kushiro e da prefectura de Hokkaidō no Xapón, capital da súa subprefectura. Está situado ao leste da illa de Hokkaidō, no norte do Xapón. A súa superficie é de 1.362,75&nbsp;km², a poboación é de 187.569 habitantes (2009) e ten unha densidade de poboación de 138 h/km².

O concello de Kushiro limita cos concellos de Shiranuka, Teshikaga, Tsurui, Kushiro (que son da subprefectura de Kushiro); de Urahoro, Ashoro (que son da subprefectura de Tokachi); e Tsubetsu (este último é da subprefectura de Abashiri).

## Cidades irmandadas 
*  Burnaby, Columbia Británica, Canadá (1965).
*  Kholmsk, óblast de Sakhalín, Rusia (1975).

## Véxase tamén 
### Outros artigos 
* Lista de concellos do Xapón
Nemuro

**Nemuro** (根室市, ねむろし, *Nemuro-shi*) é unha cidade e concello xaponés da subprefectura de Nemuro na prefectura de Hokkaidō, capital da súa subprefectura. Está situada ao leste da illa de Hokkaidō, no norte do Xapón. A súa superficie é de 512,71&nbsp;km², a poboación é de 30.209 habitantes (2009) e ten unha densidade de poboación de 58,9 h/km².

O concello de Nemuro limita cos concellos de Betsukai e Hamanaka.

## Cidades irmandadas 
*  Sitka, Alasca, Estados Unidos (1975).
*  Kurobe, prefectura de Toyama, Xapón (1975).
*  Severo-Kurilsk, Óblast de Sakhalín, Rusia (1994).

## Véxase tamén 
### Outros artigos 
* Lista de concellos do Xapón
Wakkanai

**Wakkanai** (稚内市, わっかないし, *Wakkanai-shi*) é unha cidade e concello da subprefectura de Sōya e da prefectura de Hokkaidō no Xapón, capital da súa subprefectura. Está situada no extremo norte da illa de Hokkaidō, no extremo norte do Xapón. A súa superficie é de 760,84&nbsp;km², a poboación é de 39.527 habitantes (2009) e ten unha densidade de poboación de 52 h/km².

O concello de Wakkanai limita cos concellos de Toyotomi e Sarufutsu.

## Cidades irmandadas 
*  Baguio, A Cordillera, Filipinas.
*  Ishigaki, prefectura de Okinawa, Xapón.
*  Korsakov, óblast de Sakhalín, Rusia.
*  Nevelsk, óblast de Sakhalín, Rusia. 
*  Yuzhno-Sakhalinsk, óblast de Sakhalín, Rusia.

## Véxase tamén 
### Outros artigos 
* Lista de concellos do Xapón
Kristen Stewart

**Kristen Jaymes Stewart**, nada nos Ánxeles o 9 de abril de 1990, é unha actriz estadounidense.

## Traxectoria 
É coñecida pola súa interpretación nos filmes *Panic Room*, *Zathura: A Space Adventure*, *In the Land of Women*, *Adventureland*, *Into the Wild*, a máis celebrada pola crítica, *The Messengers* e *Twilight*, neste filme, baseada na primeira parte da triloxía de Stephenie Meyer, supuxo a súa interpretación máis popular dando vida a Bella Swan, a protagonista da película.

## Filmografía 
## Véxase tamén